বঙ্গবন্ধুর আরেক খুনি নুর হোসেন সম্পর্কে মন্ত্রী বলেন, বঙ্গবন্ধুর আরেক খুনি কানাডায় আছে। তাদের সঙ্গেও আমাদের সম্পর্ক অত্যন্ত ভালো। কিন্তু সেখানে নতুন কিছু সমস্যা আছে। সমস্যাটা হচ্ছে, তারা ইতোমধ্যে একটি আইন করেছে। সে আইনটা হচ্ছে, তারা বিশ্বের মৃত্যুদণ্ড সাজার বিরুদ্ধে। নিজেদের দেশে তারা মৃত্যুদণ্ড সাজা বাতিল করেছে এবং বিশ্বের যে কোনো দেশে যদি মৃত্যুদণ্ড সাজা থাকে এবং অপরাধী সে দণ্ড পেলে তাকে সে দেশে ফিরিয়ে দেয় না। সেক্ষেত্রে আমাদের আইনি লড়াই শুরু হয়েছে। আলোচনাও চলছে। এই প্রতিবন্ধকতা পার হতে পারলেই আমরা নুর হোসেনকে ফিরিয়ে আনতে পারবো। আর বাকি যেসব খুনিরা আছে তাদের বিষয়ে এখানে কোন বক্তব্য দেবো না। কারণ এটা অত্যন্ত গোপনীয়। আমরা যেভাবে এগোচ্ছি, সেক্ষেত্রে খুনিদের অবস্থান বলে দিলে তারা তাদের অবস্থান পরিবর্তন করবেন। তাই এ বিষয়ে বিস্তারিত কিছু বলব না।